cyanic-selkie/wikianc huggingface dataset:
মুহাম্মাদের স্ত্রীগণ
মুহাম্মাদের বিধবা স্ত্রীগণ
মৃত্যুর সময় মুহাম্মদের সম্পত্তির পরিমাণ অস্পষ্ট। যদিও কুরআন উত্তরাধিকার সংক্রান্ত বিষয়গুলো স্পষ্টভাবে সম্বোধন করে, মুসলিম উম্মাহর নতুন নেতা আবু বকর মুহাম্মাদের সম্পত্তি তার বিধবা ও উত্তরাধিকারীদের মধ্যে ভাগ করতে অস্বীকার করে বলেন যে তিনি মুহাম্মদকে বলতে শুনেছেনঃ
রঞ্জক চূর্ণ
রঞ্জক চূর্ণ হলো এমন একটি উপাদান যা প্রতিফলিত বা প্রেরিত আলোর কোনো কোনো তরঙ্গদৈর্ঘ্য শোষণ করে তার রঙ বদলে দেয়। আলোর বিভিন্ন রকম বিকিরণ, যেমন প্রতিপ্রভা (fluorescence) বা অনুপ্রভা (phosphorescence) থেকে এই ভৌত প্রক্রিয়াটি ভিন্ন।
মুহাম্মাদের স্ত্রীগণ
মুহাম্মাদের বিধবা স্ত্রীগণ
মুহাম্মাদের বিধবা হাফসা প্রথম কুরআনের পাণ্ডুলিপি সংগ্রহে ভূমিকা পালন করেন। আবু বকর অনুলিপি সংগ্রহ করার পর তিনি হাফসাকে তা দেন, যা উসমান না নেওয়া পর্যন্ত এটিকে সংরক্ষণ করে রাখেন, এটি অনুলিপি করেন এবং মুসলিম ভূমিতে বিতরণ করেন।
রঞ্জক চূর্ণ
অনেক বস্তুই বেছে বেছে আলোর নির্দিষ্ট কোনো তরঙ্গদৈর্ঘ্য শোষণ করে। কিন্তু মানুষ সেসব বস্তুই রঞ্জক চূর্ণ হিসেবে ব্যবহার ও বিকশিত করেছে সেগুলো অন্যান্য বস্তুকেও ঠিকভাবে রঞ্জিত করতে পারে। একটি রঞ্জক চূর্ণে অবশ্যই সেই তীব্র টিন্টিং ক্ষমতা থাকতে হবে যা উদ্দীষ্ট বস্তু রঙ করতে প্রয়োজনীয়। আর পরিবেশের স্বাভাবিক তাপমাত্রায় কঠিন অবস্থায় টিকে থাকতে হবে।
মুহাম্মাদের স্ত্রীগণ
মুহাম্মাদের বিধবা স্ত্রীগণ
মুহাম্মাদের মৃত্যুর পর তার কয়েকজন বিধবা রাজনৈতিকভাবে ইসলামের রাষ্ট্রে সক্রিয় ছিলেন। উদাহরণস্বরূপ, সাফিয়া খলিফা উসমানকে অবরোধের সময় সাহায্য করেছিলেন। প্রথম ফিতনার সময়, কিছু স্ত্রীও পক্ষ নিয়েছিলেন। উদাহরণস্বরূপ, উম্মে সালামা আলীর পক্ষ নেন এবং তার ছেলে উমরকে সাহায্যের জন্য পাঠান। মুহাম্মাদের শেষ স্ত্রী উম্মে সালামা ৬৮০ সালে কারবালার মর্মান্তিক ঘটনার কথা শুনতে বেঁচে ছিলেন, একই বছর মারা যান। মুহাম্মাদের স্ত্রীদের কবর মদিনার জান্নাতুল বাকি কবরস্থানে অবস্থিত।
রঞ্জক চূর্ণ
চিত্রকলা ও শিল্পক্ষেত্রে প্রয়োগের জন্য স্থায়িত্ব ও টেকসইতা দুটি আকাঙ্ক্ষিত বৈশিষ্ট্য। যেসব রঞ্জক চূর্ণ দীর্ঘস্থায়ী নয় সেগুলোকে বলে fugitive বা ভঙ্গুর। এগুলো সময়ের সাথে সাথে অথবা কড়া আলোতে রাখলে উজ্জ্বলতা হারায় বা কালচে হয়ে যায়।
মুহাম্মাদের স্ত্রীগণ
বিবাহের সময়রেখা
লেখচিত্রের উলম্ব রেখাগুলো পর্যায়ক্রমিকভাবে নবুয়াত, হিজরত এবং বদরের যুদ্ধকে নির্দেশ করে।
রঞ্জক চূর্ণ
রঞ্জক চূর্ণ ব্যবহার করে পেইন্ট, কালি, প্লাস্টিক, তন্তু, প্রসাধনী, খাদ্য এবং অন্যান্য বিবিধ দ্রব্য রঙ করা হয়। ম্যানুফ্যাকচারিং এবং দৃশ্যকলায় ব্যবহৃত অধিকাংশ রঞ্জক চূর্ণই শুষ্ক রঙকণিকা (colorant), সাধারণত মিহিভাবে গুঁড়ো করা। এই গুঁড়ো মেশানো হয় তুলনামূলক নিরপেক্ষ বা বর্ণহীন বাইন্ডারের (বা বাহকের) সাথে যা রঞ্জক চূর্ণকে মিশ্রিত করে এবং রঙ মেখে যায়।
রঞ্জক চূর্ণ (পিগমেন্ট) ও দ্রবণীয় রঞ্জক (ডাই) এর মধ্যে একটি পার্থক্য হলো: রঞ্জক চূর্ণ রঙবাহকে অদ্রবণীয় (ফলে মিশ্রণ বা নিলম্বন সৃষ্টি হয় ), কিন্তু দ্রবণীয় রঞ্জক হয় তরল বা দ্রবণীয় (ফলে দ্রবণ সৃষ্টি হয়)। কোনো রঙকণিকা রঞ্জক চূর্ণ না দ্রবণীয় রঙ হিসেবে কাজ করবে তা নির্ভর করে সংশ্লিষ্ট বাহকের ওপর। কোনো কোনো ক্ষেত্রে, দ্রবণীয় রঞ্জককে ধাতব লবণের সাথে দ্রবীভূত করে থিতিয়ে নিলম্বনযোগ্য রঞ্জক চূর্ণ তৈরি করা যায়। এরকম উৎপন্ন রঞ্জক চূর্ণকে বলে লেক রঞ্জক চূর্ণ। আর জৈব রঞ্জক (biological pigment) বলতে দ্রাব্যতা নির্বিশেষে সব রঙিন পদার্থকেই বোঝায়।
২০০৬ সালে সারাবিশ্বে ৭.৪ মিলিয়ন টন জৈব, অজৈব ও বিশেষ রঞ্জক চূর্ণ বাজারজাত করা হয়েছে। পরিমাণের হিসাবে সর্বাধিক বাজারজাত করেছে এশিয়া, তারপর যথাক্রমে ইউরোপ এবং উত্তর আমেরিকা। ২০২০ সালের মধ্যে এ থেকে আয় বেড়ে হবে আনুমানিক ৩৪.২ বিলিয়ন মার্কিন ডলার। ২০০৯ সালে রঞ্জক চূর্ণের বৈশ্বিক চাহিদা ছিল মোটামুটি ২০.৫ বিলিয়ন মার্কিন ডলার, পূর্ববর্তী বছরের প্রায় ১.৫-২% বেশি। সামনের বছরগুলোতে এটি স্থিতিশীল হারে বাড়তে থাকবে বলে মনে করা হচ্ছে। ২০১৫ সালে রঞ্জক চূর্ণের বৈশ্বিক বিক্রয়ের অর্থমূল্য হবার কথা ২৪.৫ বিলিয়ন মার্কিন ডলার এবং ২০১৮ সালে ২৭.৫ বিলিয়ন মার্কিন ডলার।
বিপ্র নোয়াপাড়া
বিপ্রা নোয়াপাড়া ভারতের পশ্চিমবঙ্গ রাজ্যের হাওড়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বিপ্রা নোয়াপাড়া শহরের জনসংখ্যা হল ৮৯৯৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বিপ্রা নোয়াপাড়া এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
সুভা (চলচ্চিত্র)
সুভা চাষী নজরুল ইসলাম পরিচালিত ২০০৫ সালের বাংলাদেশী নাট্য চলচ্চিত্র। ছবিটি নির্মিত হয়েছে রবীন্দ্রনাথ ঠাকুর এর সুভা ছোটগল্প অবলম্বনে। সুভা চলচ্চিত্রটি প্রযোজনা এবং পরিবেশনায় রয়েছেন ইমপ্রেস টেলিফিল্ম। ছবিটিতে নাম ভূমিকায় অভিনয় করেছেন অভিনেত্রী পূর্ণিমা এবং আরও একটি গুরুত্বপূর্ণ চরিত্রে অভিনয় করেছেন শাকিব খান। এছাড়াও সহ-শিল্পীদের মধ্যে রয়েছেন সুজাতা, তুষার খান, সালেহ আহমেদ। শাকিব খান ও পূর্ণিমা তাদের অসাধারন অভিনয়ের জন্য সর্বস্তরে প্রশংসিত হয়েছিলেন।
কাহিনী সংক্ষেপ
সুভাসিনীকে গ্রামে সবাই সুভা বলেই ডাকে। সুভাসিনী হল যে মিষ্টি স্বরে কথা বলে। তার বড় দুই বোন সুহাসিনী ও সুকেশিনীর নামের সাথে মিলিয়ে তার নাম রাখা হয়। কিন্তু সুভা জন্ম থেকে কথা বলতে ও শুনতে পারে না। বোবা ও কালা হওয়ায় সমবয়সীদের সাথে সে খেলা করতে গেলে তারা তাকে খেপিয়ে তোলে। সে তাদের খেলা পণ্ড করে দিয়ে চলে যায়। সমবয়সী মেয়েদের সাথে খেলতে না পারায় তার সখ্যতা গড়ে ওঠে গ্রামের যুবক প্রতাপের সাথে। প্রতাপ ও সুভা একে অপরকে বুঝে এবং ভালবাসতে শুরু করে। প্রতাপ সুভার বাবাকে তাদের বিয়ের কথা বলে। সুভার বাবা বাণীকণ্ঠ প্রতাপের বাবা গোবিন্দের কাছে তাদের বিয়ের প্রস্তাব নিয়ে আসে। কিন্তু গোবিন্দ তা ফিরিয়ে দেয় এবং তাকে অপমান করে বাড়ি থেকে বের করে দেয়।
অপমানিত হয়ে বাড়ি ফিরে বাণীকণ্ঠ তার স্ত্রী ও মেয়েকে নিয়ে কোলকাতায় তার বড় মেয়ের বাড়ি চলে যায়। সেখানে তারা সুভার বিয়ের জন্য পাত্র দেখে। পাত্র নিবারণ তার বন্ধুকে নিয়ে সুভাকে দেখতে আসে এবং তাদের মেয়ে পছন্দ হয়। ফলে শীঘ্রই নিবারণ সুভাকে বিয়ে করে। কিন্তু বিয়ের পরদিন সে জানতে পারে সুভা কথা বলতে পারে না, যা সুভার জন্য দুঃখ বয়ে নিয়ে আসে।
সঙ্গীত
সুভা চলচ্চিত্রটির সঙ্গীত পরিচালনা করেছে ইমন সাহা। গীত রচনা করেছেন কবির বকুল। এছাড়া রবীন্দ্রনাথ ঠাকুরের দুটি গান ব্যবহৃত হয়েছে। গানে কণ্ঠ দিয়েছেন রেজওয়ানা চৌধুরী বন্যা, মিতা হক, ঝুমু খান, বাপ্পা মজুমদার ও সাদী মহম্মদ।
রেজাউল আহসান
রেজাউল আহসান একজন বাংলাদেশি সরকারি কর্মকর্তা যিনি গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। তিনি এর আগে মন্ত্রিপরিষদ বিভাগের অতিরিক্ত সচিব হিসেবে কর্মরত ছিলেন। বর্তমানে তিনি বাংলাদেশ এনজিও ফাউন্ডেশনের চেয়ারম্যান হিসেবে দায়িত্ব পালন করছেন।
কর্মজীবন
রেজাউল আহসান বাংলাদেশ সিভিল সার্ভিস (প্রশাসন) ক্যাডারের অষ্টম ব্যাচের (১৯৮৬) কর্মকর্তা। ১৯৮৯ সালে তিনি বাংলাদেশ সিভিল সার্ভিসে যোগদান করে প্রশাসনের বিভিন্ন পদে দায়িত্ব পালন করেছেন।
তিনি সহকারী কমিশনার ও ম্যাজিস্ট্রেট, উপজেলা নির্বাহী অফিসার, অতিরিক্ত জেলা প্রশাসক এবং কুমিল্লা জেলা প্রশাসক ও জেলা ম্যাজিস্ট্রেট সহ বিভিন্ন দায়িত্ব পালন করেন। তিনি উপসচিব হিসেবে জনপ্রশাসন মন্ত্রণালয়ে, যুগ্ম সচিব ও অতিরিক্ত সচিব হিসেবে অর্থ বিভাগ, অর্থ মন্ত্রণালয়ে এবং অতিরিক্ত সচিব হিসেবে মন্ত্রিপরিষদ বিভাগে দায়িত্ব পালন করেন।
তাগুত
তাগুত ( ar .طاغوت, ṭāġūt. pl. ṭawāġīt. ব্যাপকভাবে: "পরিমাপের বাইরে যাওয়া") হল ইসলামিক পরিভাষা যা আল্লাহ ছাড়া অন্য উপাসনার কেন্দ্রবিন্দুকে নির্দেশ করে। ঐতিহ্যগত ধর্মতত্ত্বে, এই শব্দটি প্রায়শই পৌত্তলিক বলির রক্তে আঁকা প্রতিমা বা দানবকে বোঝায়। আধুনিক সময়ে, শব্দটি পার্থিব অত্যাচারী ক্ষমতার ক্ষেত্রেও প্রযোজ্য, যেমনটি সূরা আন-নিসার ৬০ নং আয়াতে উল্লেখ করা হয়েছে আধুনিক ইসলামি দার্শনিক আবুল আ'লা মওদুদী তার কুরআনের ভাষ্যে তাগুতকে এমন একটি প্রাণী হিসাবে সংজ্ঞায়িত করেছেন যে কেবলমাত্র আল্লাহর বিরুদ্ধে বিদ্রোহ করে না বরং তার ইচ্ছাকে লঙ্ঘন করে। এই সংজ্ঞার কারণে, সাম্প্রতিক সময়ে এই শব্দটি ইসলামবিরোধী এবং পশ্চিমা সাংস্কৃতিক সাম্রাজ্যবাদের এজেন্ট হিসেবে অভিযুক্ত কোনো ব্যক্তি বা গোষ্ঠীকে বোঝাতে পারে। ১৯৭৯ সালের ইরানী বিপ্লবের সময় আয়াতুল্লাহ রুহুল্লাহ খোমেনিকে ঘিরে ব্যবহার করার পর থেকে আধুনিক রাজনৈতিক বক্তৃতায় শব্দটি চালু হয়েছিল, খোমেনির বিরুদ্ধে এবং উভয়ের বিরুদ্ধে অভিযোগের মাধ্যমে যার প্রচলন বর্তমানেও রয়েছে।
ব্যুৎপত্তি
আরবি শব্দ  সাধারণত তিন অক্ষরের আরবি শব্দ ط-غ-ت থেকে উদ্ভূত হিসাবে দেখা হয়। T - G - T যার অর্থ "সীমা অতিক্রম করা, সীমানা অতিক্রম করা" বা "বিদ্রোহ করা।" এ থেকে তাগুত বলতে বোঝায় যে তাদের সীমা অতিক্রম করে।
কুরআনে
তাগুত শব্দটি কুরআনে আটবার এসেছে। প্রাক-ইসলামিক আরবে আল-লাত এবং আল-উজ্জার মতো পৌত্তলিক দেবতাদের কথা উল্লেখ করে।
এটি একটি বাস্তব ঘটনার উল্লেখ করার জন্য নেওয়া হয়েছে যেখানে একদল অবিশ্বাসী মক্কার বাসিন্দা তারা মুহাম্মদের শিক্ষার সত্যতার বিষয়ে পরামর্শের জন্য দুজন বিশিষ্ট ইহুদী ব্যক্তিত্বের কাছে গিয়েছিল এবং বলা হয়েছিল যে পৌত্তলিকরা মুসলমানদের চেয়ে বেশি সঠিকভাবে পরিচালিত হয়েছিল।
আরবি তাগুতকে বিভিন্নভাবে মূর্তি, একটি নির্দিষ্ট অত্যাচারী, একজন ওরাকল বা নবীর প্রতিপক্ষকে বোঝানো হয়েছে।
আবার এখানে তাগুত শব্দটি ব্যবহার করা হয়েছে মক্কার কুরাইশদের দ্বারা পূজিত উপাস্যকে চিহ্নিত করার জন্য।
কার্লেস পুয়োল
কার্লেস পুয়োল ই সাফোর্কাদা (জন্ম ১৩ এপ্রিল ১৯৭৮) একজন স্পেনীয় সাবেক পেশাদার ফুটবলার যিনি ফুটবল ক্লাব বার্সেলোনা এবং স্পেন জাতীয় দলের হয়ে খেলেছেন। তিনি সাধারণত একজন সেন্ট্রাল ডিফেন্ডার, তবে অন্যান্য অবস্থানেও বিশেষ করে রাইট ব্যাকেও খেলে থাকেন।
পুইয়োল বহুদিন যাবত্‍ বার্সেলোনার অধিনায়কের দায়িত্ব পালন করছেন। ২০০৬ সালে তার নেতৃত্বে বার্সেলোনা উয়েফা চ্যাম্পিয়নস লীগ শিরোপা জেতে। একই বছরে অনুষ্ঠিত ফিফা বিশ্বকাপে তিনি স্পেনের প্রতিনিধিত্ব করেন। এরপর ইউরো ২০০৮ ও ২০১০ ফিফা বিশ্বকাপে স্পেনের হয়ে শিরোপা জিতেন। ১৯৯৯ সাল থেকে তিনি বার্সেলোনার হয়ে ৩৮৭ খেলায় মাঠে নেমেছেন।
ভিলেন (২০১৭-এর চলচ্চিত্র)
ভিলেন হলো ২০১৭ সালে মুক্তিপ্রাপ্ত ভারতীয় মালয়ালম ভাষার অপরাধ ও নাট্য ধর্মী চলচ্চিত্র। এটি পরিচালনা করেন বি. আনিকৃষ্ণাণ এবং প্রযোজনা করেন রকলাইন ভেঙ্কটেশ।
২০১৮ সালে চলচ্চিত্রটি "কন হেয় ভিলেন" শিরোনামে হিন্দি ভাষায় ডাবিং করেন আরকে স্টুডিওস।
মুক্তি
ভিলেন চলচ্চিত্রের টিজার ট্রেইলার ২৭শে এপ্রিল ২০১৭ তারিখে অনলাইনে মুক্তি পায়, মুক্তির ৩ ঘণ্টার ভিতরে এটি এক মিলিয়ন বার দেখা (view) হয়। চলচ্চিত্রটি ২৭শে অক্টোবর ২০১৭ ভারতের ২৭৩ টি স্ক্রিনে মুক্তি পায়।
বক্স অফিস
ভিলেন চলচ্চিত্রের মুক্তির প্রথম দিনেই এটি কেরালা বক্স অফিসে ৪.৯১ কোটি রূপি আয় করে, সর্বোচ্চ আয় করা মালয়লাম চলচ্চিত্রের তালিকায় নাম লেখায়। এটি মুক্তির প্রথম তিন সপ্তাহে ১২ কোটি রূপি আয় করে। এটি বক্স অফিসে সবচেয়ে বেশি টিকেট বিক্রির তালিকায় ৯ম স্থান লাভ করে, মালয়লাম।
লিরিল
লিরিল হ'ল একটি জনপ্রিয় সাবানের ব্র্যান্ড, যা ভারত ও এশিয়ার, পাশাপাশি ইউরোপের কয়েকটি স্থানে, বিক্রি হয়। সাবানটি বর্তমানে ভারতে হিন্দুস্তান ইউনিলিভার লিমিটেড দ্বারা উৎপাদিত হয়। লিরিল ২০০২ সালে আইসি কুল মিন্ট নামে একটি নীল রঙের রূপে চালু করা হয়েছিল। এটি ২০০৪ সালে ভারতে লিরিল অরেঞ্জ স্প্ল্যাশ নামে একটি কমলা রঙেরও চালু করার চেষ্টা করেছিল। এগুলির কোনওটিরই বাজারে খুব বেশি প্রভাব ফেলতে পারে নি। এমনকি সংস্থাটি ব্র্যান্ড পরিচালনার এজেন্সিগুলিকে পরিবর্তন করেছে, লোয়ে থেকে ম্যাকক্যান ইরিকসন, আবার লোয়েতে ফিরে এসেছে।
বিজ্ঞাপন ও বিক্রয়
লিরিল বেশ কিছুদিন ধরেই স্থিতিশীল বাজারের শেয়ার ধরে রেখেছে। তাদের বিক্রি বেশিরভাগ গ্রীষ্মকালে হয়। প্রীতি জিনতা, অন্যদের মধ্যে এই পণ্যটির বিজ্ঞাপনে মডেল হয়েছেন। ১৯৭৫ এবং ১৯৮৬ এর ক্যারেন লুনেলের, মূল বিজ্ঞাপনগুলি এখন ইন্টারনেটে জনপ্রিয়।
লিরিল বিজ্ঞাপনে আরও কয়েকজন হয়েছেন, এদের মধ্যে দীপিকা পাডুকোন, হৃষিতা ভট্ট এবং পূজা বাত্রা অন্তর্ভুক্ত।
হিউ মরিস
হিউ মরিস (Hugh Morris; জন্ম: ৫ অক্টোবর, ১৯৬৩) ওয়েলসের কার্ডিফে জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ১৯৯১ সালে স্বল্পকালীন সময়ের জন্য ইংল্যান্ড ক্রিকেট দলের সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগনের প্রতিনিধিত্ব করাসহ অধিনায়কেরও দায়িত্ব পালন করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন তিনি।
খেলোয়াড়ী জীবন
ব্লান্ডেলস স্কুলে অধ্যয়ন করেন। এ সময় সরকারী বিদ্যালয়ের খেলাগুলোয় বেশকিছু ব্যাটিং রেকর্ড গড়েছিলেন। এছাড়াও, অ্যাবেরাভনের পক্ষে রাগবি ইউনিয়নে অংশ নিয়েছেন।
১৯৯১ সালে তিনটিমাত্র টেস্ট খেলার সুযোগ পেয়েছেন তিনি। সবগুলোই তৎকালীন বিশ্বক্রিকেটে ত্রাসের রাজত্বকারী ওয়েস্ট ইন্ডিজের বিপক্ষে ছিল। ২৫ জুলাই, ১৯৯১ তারিখে টেস্ট অভিষেক ঘটে হিউ মরিসের। কঠিন পরিস্থিতিতে তাদের পেস আক্রমণ মোকাবেলায় অগ্রসর হন। ১৯.১৬ গড়ে ১১৫ রান তুলতে পেরেছিলেন।
ক্রিকেট সংবাদদাতা কলিন বেটম্যান মরিস সম্পর্কে মূল্যায়ন করেছেন যে, তিনি প্রতিভাধর হলেও খুব সহজেই বিদায় নিতেন।
অবসর
ক্রিকেট খেলা থেকে অবসর নেয়ার পর ইংল্যান্ড এবং ওয়েলস ক্রিকেট বোর্ডে কারিগরী কোচিং পরিচালক, ভারপ্রাপ্ত প্রধান নির্বাহী ও সহকারী প্রধান নির্বাহীর ন্যায় বেশ কিছু গুরুত্বপূর্ণ দায়িত্বে ছিলেন। এরপর আগস্ট, ২০১৩ সালে গ্ল্যামারগনের প্রধান নির্বাহী ও ক্রিকেট পরিচালক পদে নিযুক্তি পান।
ব্যক্তিগত জীবনে বিবাহিত হিউ মরিস, ডেব্রা মরিস নাম্নী এক রমণীর পাণিগ্রহণ করেন। তাদের সংসারে বেথান মরিস ও এমিলি মরিস নামীয় দুই সন্তান রয়েছে।
বাংলাদেশ ব্লেড ফ্যাক্টরী লিমিটেড
বাংলাদেশ ব্লেড ফ্যাক্টরী লিমিটেড হল বাংলাদেশ ইস্পাত ও প্রকৌশল করপোরেশনের অধীনস্থ বাংলাদেশ সরকারের মালিকানাধীন একটি সংস্থা। এটি রেজার ব্লেড উৎপাদন করে। "কোম্পানি আইন ১৯১৩" অনুযায়ী প্রতিষ্ঠানটি ১৯৮৬ সালে পাবলিক লিমিটেড কোম্পানি হিসেবে নিবন্ধিত হয়। সাইদুর রহমান বাংলাদেশ ব্লেড ফ্যাক্টরী লিমিটেডের বর্তমান ব্যবস্থাপনা পরিচালক।
ইতিহাস
১৯৭৬ সালে, বাংলাদেশ সরকার বাংলাদেশে একটি ব্লেড উৎপাদন কারখানা স্থাপনের জন্য যুক্তরাজ্য ভিত্তিক উইলকিনসন সোর্ড কোম্পানির সাথে একটি চুক্তির প্রস্তাব করে। প্রস্তাব পর্যালোচনা শেষে ২৭ এপ্রিল ১৯৭৯ সালে উইলকিনসন সোর্ডের সাথে বাংলাদেশ ইস্পাত ও প্রকৌশল কর্পোরেশন একটি চুক্তি স্বাক্ষর করে। চুক্তি মোতাবেক বাংলাদেশ ইস্পাত ও প্রকৌশল কর্পোরেশন ১৯৭৯ সালে একটি প্রকল্প প্রস্তাব শিল্প মন্ত্রণালয়ে প্রেরণ করে। পরে পরিকল্পনা কমিশনের অনুমোদন নিয়ে শিল্প মন্ত্রণালয় একটি ব্লেড ফ্যাক্টরী স্থাপনের জন্য ১৯৮০ সালে প্রকল্পটি অনুমোদন করে। ১৯৮০ সালে কারখানার নির্মাণ কাজ শুরু হয়। ১৯৮৫ সালে কারখানাটি বাণিজ্যিক উৎপাদন শুরু করে।
২০১০ সালে বাংলাদেশ সরকার ঢাকা স্টক এক্সচেঞ্জে কোম্পানিটির লোড শেয়ার বন্ধ করার পরিকল্পনা ঘোষণা করেছিল। ২০১৮ সালের ডিসেম্বরে বাংলাদেশ সরকার কোম্পানিটির আধুনিকীকরণের পরিকল্পনা ঘোষণা করে।
হলিডে (১৯৩০-এর চলচ্চিত্র)
হলিডে (Holiday) হল এডওয়ার্ড এইচ. গ্রিফিথ পরিচালিত ১৯৩০ সালের মার্কিন প্রাক-কোড প্রণয়ধর্মী হাস্যরসাত্মক চলচ্চিত্র। ফিলিপ ব্যারির নাটক অবলম্বনে ছবিটির চিত্রনাট্য লিখেছেন হোরেস জ্যাকসন। ছবিটি প্রযোজনা ও পরিবেশনা করে পাথে এক্সচেঞ্জ। এতে শ্রেষ্ঠাংশে অভিনয় করেছেন অ্যান হার্ডিং, ম্যারি অ্যাস্টর, এডওয়ার্ড এভারেট হর্টন, রবার্ট এমস, ও হেডা হপার। ছবিতে একজন যুবকের তার স্বাধীনচেতা জীবনযাপন ও তার ধনী বাগদত্তার পরিবারের রীতির সাথে খাপ খাওয়াতে সমস্যার চিত্র তুলে ধরা হয়।
৪র্থ একাডেমি পুরস্কারের ছবিটির অভিনেত্রী অ্যান হার্ডিং শ্রেষ্ঠ অভিনেত্রী বিভাগে এবং চিত্রনাট্যকার হোরেস জ্যাকসন শ্রেষ্ঠ লেখনী বিভাগে মনোনয়ন লাভ করেন।
পুনর্নির্মাণ
চলচ্চিত্রটি ১৯৩৮ সালে হলিডে নামে পুনর্নির্মাণ করেন জর্জ কিউকার। এতে শ্রেষ্ঠাংশে অভিনয় করেন ক্যাথরিন হেপবার্ন ও ক্যারি গ্র্যান্ট এবং হর্টন তার নিক পটার চরিত্রে পুনরায় অভিনয় করেন।
নাখিল টাওয়ার
নাখিল টাওয়ার (برج نخيل) সংযুক্ত আরব আমিরাতের দুবাইয়ে নাখিলের একটি পরিকল্পিত আকাশচুম্বী। প্রকল্পটি পূর্বে আল বুর্জ البرج  "মিনার") বলা হত।
২০০৯ সালের জানুয়ারি মাসে, আর্থিক সমস্যার কারণে প্রকল্পটি স্থগিত রাখার ঘোষণা দেওয়া হয়েছিল। দুবাই ওয়ার্ল্ড ২০০৯ ডেবট স্ট্যান্ডস্টিল-এর স্থবিরতার ফলে, নাখিল গ্রুপের আর্থিক সমস্যাগুলি যথেষ্ট পরিমাণে বৃদ্ধি পেয়েছিল এবং ফলে টাওয়ারটি ২০০৯ সালের ডিসেম্বরে বাতিল করা হয়েছিল।
নাখিল দক্ষিণ কোরিয়ার স্যামসাং সিঅ্যান্ডটি (বুর্জ খলিফার নির্মাতা), জাপানি শিমিজু কর্পোরেশন এবং অস্ট্রেলিয় গ্রোকন সহ একাধিক সম্ভাব্য ঠিকাদারের সাথে আলোচনা করেছিলেন। এই কাঠামোর জন্য ডব্লুএসপি ছিলেন নেতৃত্বাধীন কনসোর্টিয়ামের নেতৃত্বে, যেখানে নিউইয়র্কের এলইআরএ এবং অস্ট্রেলিয়ার ভিডিএম অন্তর্ভুক্ত ছিলেন এবং স্থপতি উডস বাগোটের সাথে কাজ করেছিলেন।
অবস্থান
টাওয়ারটি ২০০৩ সালে বিশ্বের বৃহত্তম মানবসৃষ্ট দ্বীপগুলির মধ্যে একটি, পাম জুমেইরাহর কেন্দ্রস্থল হিসাবে প্রস্তাব করা হয়েছিল। এটি নামকরণ করা হয়েছিল "দ্য পিনকেনাল" এবং দ্বীপের কাণ্ডের একটি খালের কেন্দ্র থেকে উঠতে হবে। উচ্চতা হতে হবে এবং ভবনটিতে ১২০ ফ্লোরের বিলাসবহুল অ্যাপার্টমেন্ট থাকবে। এটি ট্রাম্প আন্তর্জাতিক হোটেল এবং টাওয়ার দ্বারা প্রতিস্থাপিত হয়ে দুবাই ওয়াটারফ্রন্টে স্থানান্তরিত হয়েছিল। যদিও দুবাই ওয়াটারফ্রন্টে স্থল সমতলকরণ এবং জমি পুনঃনির্মাণ শুরু হয়েছিল, আল মাকতুম আন্তর্জাতিক বিমানবন্দরের সান্নিধ্যের কারণে টাওয়ারটির নির্মাণকাজ কখনই শুরু হয়নি।
জায়গাটি জুমেইরাহ লেক টাওয়ার্স এবং দুবাই মেরিনার নিকট একটি প্লটে পরিবর্তিত হয়েছিল। টাওয়ারটি জুমিরাহ দ্বীপপুঞ্জ এবং জুমিরাহ হ্রদ টাওয়ারের পাশেই ইবনে বতুতা মল বিকাশের জন্য নাখিলের পরিকল্পনার কেন্দ্রবিন্দু হত। এটি নাখিল হারবার এবং টাওয়ার কমপ্লেক্সের কেন্দ্র হত, যেখানে ৯০ টি গল্পের প্রায় ২০ টি ছোট টাওয়ার, একটি মেরিনা এবং আরবিয় খালের কিছু অংশ অন্তর্ভুক্ত হত। বিকাশটি সংশোধিত শপিংমলের পাশেই থাকত।
নকশা
উডস বাগোট পেই পার্টনারশিপকে স্থপতি অংশীদার হিসাবে প্রতিস্থাপনের সাথে, সর্বশেষ প্রকাশিত নকশায় এই উন্নয়নটির নাম রাখা হয়েছিল নাখিল হারবার এবং টাওয়ার। যদিও বাহ্যিক উপস্থিতি এবং কার্যক্রমে এটি একক টাওয়ার হতে পারে 1000 m লম্বা, এই এমনকি গ্রেণ্ডার অবতারটি "চারটি টাওয়ারের সমন্বয়ে গঠিত হত চারটি পৃথক কোরের সাথে আনুমানিক  ব্যাস গঠন করে"G নাখিল তাদের ইঞ্জিনিয়ারিং পৃষ্ঠায় আরও দাবি করেছেন যে টাওয়ারগুলি প্রায় প্রতি পঁচিশটি তলায় চার স্তরের, পূর্ণ ব্যাসের আকাশ সেতুতে যোগদান করবে। আকাশ সেতুগুলি কাঠামোগতভাবে বিল্ডিংগুলি বেঁধে রাখার পাশাপাশি ভবনের প্রতিটি অংশকে আকাশে তার নিজের গ্রাম কেন্দ্রের সাথে সরবরাহ করার জন্য কাজ করবে। এটি চারটি স্বনির্ভর ভিত্তি যা বিদ্যমান সুপারটলগুলির তুলনায় এত বড় আপেক্ষিক উচ্চতা বৃদ্ধির জন্য প্রয়োজনীয় কাঠামোগত সহায়তা সরবরাহ করত। নকশায় টাওয়ারের বেসটি ঘিরে একটি স্বতন্ত্র ক্রিসেন্ট আকারের পডিয়াম অন্তর্ভুক্ত ছিল।
টাওয়ারটি চার মিনিটের মধ্যে নিচ তল থেকে পর্যবেক্ষণ ডেকের যাতায়াতের জন্য পর্যাপ্ত গতি এবং সামর্থ্যে ১৫৬ টি লিফ্ট দ্বারা পরিবেশন করা হত।
উচ্চতা
নাখিল টাওয়ারের চূড়ান্ত উচ্চতার অনুমানগুলি বিভিন্নভাবে পরিবর্তিত হয়েছিল। বিশ্বাস করা হয় যে বুখ খলিফার সাথে ইমার নিয়োগের মতো নাখিল গোপনীয়তার কৌশলতে জড়িত ছিলেন। এ কর্মকর্তাদের মতে নাখিল সম্পত্তি, মিনার মূলত হতে পরিকল্পনা করা হয়েছিল অন্তত 700 m লম্বা এবং ১৬০ টিরও বেশি তল রয়েছে, যদিও প্রথম দিকে রেন্ডারে ২০০ টিরও বেশি তলবিশিষ্ট টাওয়ারটি দেখানো হয়েছিল। প্রকল্পের সাথে জড়িত সংস্থাগুলি প্রাথমিক উচ্চতার প্রত্যাশা ছিল 1600 m যা পরে কমিয়ে 1200 m করা হয়। ২০০৭ সালের জুলাই মাসে নখিলের প্রধান নির্বাহী কর্মকর্তা ক্রিস ওডনেল বলেছিলেন যে "উচ্চতাই সব নয়" এবং প্রস্তাবিত হয়েছিল যে বুর্জ খলিফার চেয়ে আল বুর্জ কোনও লম্বা নাও হতে পারে, যা 828 m। তবুও মাত্র এক সপ্তাহ পরে, নাখিল পুনরায় নিশ্চিত করেছেন যে টাওয়ারটি ১ কিলোমিটারের চেয়েও দীর্ঘ হবে। ২০০৮ সালের ২০ জুন একটি প্রতিবেদনে দাবি করা হয়েছে যে টাওয়ারটি 1500 m হওয়ার পরিকল্পনা করা হয়েছিল লম্বা।
নাম
প্রকল্পের ইতিহাসের সময়, এটি তিনটি পৃথক নাম দ্বারা পরিচিত ছিল: আল বুর্জ, টল টাওয়ার এবং নাখিল টাওয়ার। শুরুতে আল বুর্জের নামকরণ করা হয়েছিল, প্রকল্পটি নাখিল টাওয়ারে পরিবর্তন না হওয়া পর্যন্ত কয়েক মাস ধরে টল টাওয়ারটির নামকরণ করা হয়েছিল।
শেভিং ক্রিম
ডান|থাম্ব| একজন মানুষ শেভিং ক্রিম ব্যবহার করছে শেভিং ক্রিম বা শেভ ক্রিম হল ক্রিম প্রসাধনীর একটি বিভাগ যা শেভিং প্রস্তুতির জন্য ব্যবহৃত হয়। শেভিং ক্রিমের উদ্দেশ্য হল তৈলাক্তকরণ প্রদান করে দাড়ি নরম করা।
বিভিন্ন ধরনের শেভিং ক্রিমের মধ্যে রয়েছে এরোসল শেভিং ক্রিম (এটি শেভিং ফোম নামেও পরিচিত), ল্যাদারলেস শেভিং ক্রিম (এটিকে ব্রাশলেস শেভিং ক্রিম এবং নন-অ্যারোসল শেভিং ক্রিমও বলা হয়), এবং লেদার শেভিং ক্রিম বা লেদারিং শেভিং ক্রিম অন্তর্ভুক্ত।  শেভিং ক্রিম শব্দটি শেভিং সাবান বা শেভিং ক্রিম থেকে শেভিং ব্রাশের সাহায্যে উত্পাদিত ল্যাদারকেও উল্লেখ করতে পারে।
শেভিং ক্রিমে সাধারণত তেল, সাবান বা সার্ফ্যাক্টেন্ট এবং জলের ইমালসন থাকে। সাবান ছাড়াও, লেদার শেভিং ক্রিমগুলির মধ্যে রয়েছে একটি হিউমেক্ট্যান্ট যাতে নরম সামঞ্জস্য থাকে এবং ফেনাকে আর্দ্র রাখে। অন্যদিকে, ব্রাশবিহীন শেভিং ক্রিমগুলিতে সাবান থাকে না এবং তাই ফেনা তৈরি করে না। এগুলি হল জলের মধ্যে তেলের মিশ্রণ যাতে হিউমেক্ট্যান্ট, ভেজানো এজেন্ট এবং অন্যান্য উপাদান যোগ করা হয়। অ্যারোসোল শেভিং ক্রিমগুলি মূলত তরল আকারে লেদার শেভিং ক্রিম যা প্রোপেল্যান্ট, উদ্ভিজ্জ মোম এবং বিভিন্ন তেল যুক্ত থাকে।
ফাজিলপুর ইউনিয়ন, দিনাজপুর সদর
ফাজিলপুর ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৮৬.৪৩ কিমি২ (৩৩.৩৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৫৭২ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ২০টি।
চট্টগ্রাম বিশ্ববিদ্যালয় জাদুঘর
চট্টগ্রাম বিশ্ববিদ্যালয় জাদুঘর বাংলাদেশের একমাত্র শিক্ষায়তনিক জাদুঘর। এটি মূলত মানব ইতিহাস, শিল্প, এবং সংস্কৃতি বিষয়ে শিক্ষা ও গবেষণা কার্যক্রমে শিক্ষার্থী ও গবেষকদের সহায়তা প্রদান, প্রত্নতত্ত্ব, ইতিহাস ও প্রাচীন শিল্পকলার নিদর্শন সংগ্রহ, সংরক্ষণ, প্রদর্শন, এবং এসকল বিষয়ে মৌলিক গবেষণার সুযোগ সৃষ্টির লক্ষে বাংলাদেশের চট্টগ্রাম জেলার হাটহাজারী উপজেলায় চট্টগ্রাম বিশ্ববিদ্যালয় প্রাঙ্গনে অবস্থিত। এটি চট্টগ্রামের একমাত্র শিল্প জাদুঘর, এবং দেশের পাবলিক বিশ্ববিদ্যালয়সমূহের মধ্যেও একমাত্র জাদুঘর হিসেবে বিবেচিত।
জাদুঘরটির বর্তমান স্থায়ী সংগ্রহ সংখ্যা প্রায় শতাধিক, যেখানে রয়েছে প্রাগৈতিহাসিক ও প্রত্নতাত্ত্বিক ভাস্কর্য, লোকশিল্প, ইসলামিক এবং সমসাময়িক শিল্পের বিভিন্ন সংগ্রহ এবং বাংলাদেশের আধুনিক শিল্পকলার নিদর্শন। পাশাপাশি রয়েছে কাঠের জীবাশ্ম; ময়নামতী, মহাস্থান ও পাহাড়পুর প্রত্নক্ষেত্র হতে উৎখননকৃত বিভিন্ন শিল্পবস্ত্ত; প্রাচীন ও মধ্যযুগের মুদ্রা, শিলালিপি, পান্ডুলিপি, ভাস্কর্য, টেরাকোটা, অস্ত্র ও আগ্নেয়াস্ত্র, পোশাক-পরিচ্ছদ, ধাতু শিল্পকর্ম, চীনামাটির বাসন-কোসন এবং গাত্রালঙ্কারসহ অন্যান্য ক্ষুদ্র লোকশিল্প। এছাড়াও চট্টগ্রাম মহানগরের নাসিরাবাদ পাহাড় হতে প্রাপ্ত টার্সিয়ারি যুগের একটি মৎস-জীবাশ্ম এই সংগ্রহশালার সর্বপ্রাচীন নিদর্শন হিসেবে বিবেচিত হয়ে থাকে। স্বাধীন বাংলা বেতার কেন্দ্রের ঐতিহাসিক দলিলপত্র; বাংলাদেশ সহ বিভিন্ন দেশ থেকে সংগৃহীত উল্লেলখযোগ্য মুক্তিযুদ্ধের পোস্টার, প্যাম্পলেট, সংবাদপত্রের কর্তনী, বিভিন্ন প্রকাশনা ও প্রশাসনিক দলিলপত্র রয়েছে এই জাদুঘরের সংরক্ষণাগারে।
শিক্ষায়তনিক জাদুঘর হিসেবে গবেষণার উপকরণের সহজলভ্যতা ও সুযোগ-সুবিধা প্রদানের উদ্দেশ্যে চট্টগ্রাম বিশ্ববিদ্যালয় কর্তৃপক্ষের উদ্যোগে ১৯৭৩ সালে জাদুঘরটি প্রতিষ্ঠা করা হয়। পাশাপাশি জনস্বার্থ উদ্দীপিত করার লক্ষ্যে এবং বাংলাদেশের ইতিহাস, প্রত্নতত্ত্ব ও শিল্প ঐতিহ্যের রসাস্বাদনে উৎসাহিত করার লক্ষে জাদুঘরটি পরিচালিত হয়ে থাকে।
ইতিহাস
চট্টগ্রাম বিশ্ববিদ্যালয় জাদুঘর প্রতিষ্ঠার প্রক্রিয়া মূলত ২৬ নভেম্বর ১৯৬৬ সালে শুরু হয়। একই দিনে যাত্রা শুরু করে চট্টগ্রাম বিশ্ববিদ্যালয়। যদিও বিশ্ববিদ্যালয়ের ইতিহাস বিভাগ কর্তৃক জাদুঘরটির আনুষ্ঠানিকভাবে প্রাতিষ্ঠানিক কার্যক্রম শুরু হয়েছিল ১৪ জুন ১৯৭৩ সালে।
জাদুঘর প্রতিষ্ঠার ধারণা প্রাপ্ত হয়েছিল মূলত একটি প্রদর্শনীর আয়োজনের মধ্য দিয়ে, যেখানে বিশ্ববিদ্যালয়ের উদ্বোধন উপলক্ষ্যে ২৪টি প্রাচীন বস্তু প্রদর্শনীর ব্যবস্থা করা হয়েছিল। মমতাজ হাসান, তৎকালীন পাকিস্তান জাদুঘর অ্যাসোসিয়েশনের সভাপতি ও ন্যাশনাল ব্যাংক অব পাকিস্তানের ব্যবস্থাপনা পরিচালক, উক্ত প্রদর্শনকৃত বস্তু বিশ্ববিদ্যালয় কর্তৃপক্ষকে দান করেন।
প্রখ্যাত ইতিহাসবিদ ও প্রত্নতাত্ত্বিক আজিজুর রহমান মল্লিক, চট্টগ্রাম বিশ্ববিদ্যালয়ের প্রথম উপাচার্য এবং তৎকালীন অতিরিক্ত অধ্যাপক ও ইতিহাস বিভাগের প্রধান এবং পরবর্তীকালীন উপাচার্য আবদুল করিম এই ধারণা থেকে সক্রিয়ভাবে উক্ত প্রত্নতত্ত্ব সংগ্রহের বিষয়ে প্রাথমিক উদ্যোগ গ্রহণ করেন। পরবর্তীকালীন সময়ে ১৯৬৭ সালের ৭, ১০ ও ১৪ মে, আজিজুর রহমান মল্লিকের পৃষ্ঠপোষকতায় এবং আবদুল করিমের নেতৃত্বে একটি সমন্বিত জরিপ-কার্য পরিচালিত হয়। যেখানে ইতিহাস বিভাগের প্রথম ব্যাচের ছাত্র শামসুল হোসাইন, মামুনুল বারী, আবদুল ওহাব, কামাল উদ-দীন সহ অন্যান্য শিক্ষার্থীদের অংশগ্রহণে প্রথম পর্যায়ে চট্টগ্রাম-ঢাকা ট্রাঙ্ক সড়কের নিকটবর্তী চট্টগ্রাম থেকে ধুম পর্যন্ত বিস্তৃত এলাকায় সমন্বিত প্রচেষ্টায় পরিচালিত এই যৌথ জরিপের মাধ্যমে পুরাকীর্তি এবং অন্যান্য বস্তু সংগ্রহ করা হয়। এই জরিপ থেকে প্রাপ্ত দুই খণ্ড শিলালিপি এবং মেহরাবের খিলান জাদৃঘরের অন্যতম সংগ্রহ। এছাড়াও উক্ত জরিপ চলাকালে সময়ে ইতিহাস বিভাগের ছাত্র মহীউদ্দীন হোসাইন চট্টগ্রামের মীরসরাই উপজেলা থেকে সংগৃহীত গরুরবাহন বিষ্ণুর একটি ভাস্কর্য জাদুঘর সংগ্রহশালায় দান করেন। এই জরিপ কার্যক্রম শেষে সংগৃহীত প্রত্নতত্ত্ব নিদর্শনসমূহ ইতিহাস বিভাগের একটি কক্ষে প্রদর্শনের ব্যবস্থা করা হয়, যেখানে তিরিশটি পুরাকীর্তির এ সংগ্রহে মধ্যে ছিল নয়টি বস্ত্রসম্ভার, চৌদ্দটি যুদ্ধাস্ত্র, দুই খণ্ড শিলালিপি, দুইটি ভাস্কর্য, এক খণ্ড স্থাপত্যাংশ এবং দুইটি পিতলের থালা।
স্থান পরিবর্তন
প্রাথমিকভাবে বিশ্ববিদ্যালয়ের কলা ও মানববিদ্যা অনুষদ ভবনের দ্বিতীয় তলায় একটি কক্ষে ক্ষুদ্র পরিসরে জাদুঘরের যাত্রা শুরু হয়। পরবর্তীকালে কিছুদিন উক্ত ভবনের নিচতলার দুইটি কক্ষে পূর্বের চেয়ে বাড়তি পরিসরে কিছু সময় জাদুঘরের কার্যক্রম পরিচালিত হয়েছিল। এরপর চট্টগ্রাম শহরের মৌলানা মোহাম্মদ আলী সড়কে অবস্থিত চট্টগ্রাম কলাভবনে (বর্তমানে জেলা শিল্পকলা একাডেমি স্বল্প পরিসরে এই জাদুঘর পরিচালিত হয় এবং এরপর পূনরায় বিশ্ববিদ্যালয়ের প্রশাসনিক ভবনের চতৃর্থ তলায় জাদুঞরটি স্থানান্তরিত হয়। সর্বমোট পাঁচবার স্থান পরিবর্তন করার পর, আগস্ট ১০, ১৯৯২ সালে স্থায়ী প্রদর্শনীর জন্য বর্তমান চট্টগ্রাম বিশ্ববিদ্যালয় গ্রন্থাগার ভবনের পশ্চিম পার্শ্বে একটি দ্বিতল ভবনে আনুষ্ঠানিকভাবে পুনরায় জাদুঘরের কার্যক্রম চালু হয়। বিভিন্ন অস্থায়ী অবস্থানের পর ১৯৯২ সালে, চট্টগ্রাম বিশ্ববিদ্যালয় জাদুঘরটি বর্তমান বিশ্ববিদ্যালয় প্রাঙ্গনে, একটি দ্বিতল ভবনে স্থায়ীভাবে স্থানান্তর করা হয়।
সংগ্রহসমূহ
thumb|গ্যালারি ডায়াগ্রাম মধ্যযুগের চারটি কামান নিয়ে জাদুঘরটির সংগ্রহযাত্রা শুরু হলেও বর্তমানে তা শতাধিক। জাদুঘর ভবনের দ্বিতীয় তলায় প্রদর্শনীর জন্য পাঁচটি গ্যালারি রয়েছে:
জাদুঘর ভবনের প্রথম তলায় অর্ন্তভুক্ত রয়েছে:
জাদুঘর ভবনের দ্বিতীয় তলায় চারটি গ্যালারিতে রয়েছে বাছাইকৃত সংগ্রহের শ্রেণিবিন্যস্ত প্রদর্শনী।
প্রাগৈতিহাসিক ও প্রত্নতাত্ত্বিক গ্যালারি
thumb|নামফলক thumb|প্রত্নতত্ত্ব সংরক্ষণ গবেষণাগার
উপমহাদেশের এই অঞ্চলের প্রাগৈতিহাসিক উপাদানের প্রমাণ আবিষ্কারের ঘটনা দূর্লভ হলেও চট্টগ্রাম বিশ্ববিদ্যালয় জাদুঘর শুরুর দিক থেকেই প্রাগৈতিহাসিক প্রত্নতত্ত্ব সংগ্রহের বিষয়ে সচেতন ভূমিকা রাখে এবং 'প্রাগৈতিহাসিক ও প্রত্নতাত্ত্বিক গ্যালারি' সংগ্রহশালা শুরু করে। একুজিশন রেজিস্টারের তালিকা অনুযায়ী জাদুঘরে দুই হাজার দুইশত এগারটি প্রত্ন–সামগ্রী রয়েছে। এই গ্যালারি সংগ্রহশালায় একাধিক পোড়ামাটির ফলক, ধাতুচিত্র, অলংকৃত ইট, কাদামাটির মূর্তি, প্রাচীন মুদ্রা, জপমালা এবং মৃতশিল্প প্রদর্শনের ব্যবস্থা রয়েছে। চট্টগ্রাম মহানগরের নাসিরাবাদ পাহাড় হতে প্রাপ্ত টার্সিয়ারি যুগের একটি মৎস-জীবাশ্ম উপহার হিসেবে এই সংগ্রহশালার সর্বপ্রাচীন নিদর্শন হিসেবে বিবেচিত। এই প্রচীন জীবাশ্ম যা এই অঞ্চলের প্রাকৃতিক ইতিহাস অধ্যয়ন, এবং গবেষণায় সহায়ক হিসেবে পরিগণিত। এছাড়াও রয়েছে অসামান্য কাঠের জীবাশ্ম। এই সংগ্রহশালায় রয়েছে বাঙলার প্রাচীন স্থানসমূহের কিছু সংখক মূর্তি, যার বেশিরভাগ কাদামাটি দিয়ে তৈরি। মূর্তিগুলো সাধারণত পশু এবং মানুষের গঠন প্রকাশ করতে সমর্থ। এছাড়াও পোড়ামাটি সজ্জিত মন্দিরের অভ্যন্তর ও বাহিরের ভাস্কর্যের বিভিন্ন নমুনা পাওয়া যায় এখানে।
সংগ্রহশালার বৃহত অংশে রয়েছে ময়নামতি, চট্টগ্রাম বিভাগের প্রধান প্রত্নতাত্ত্বিক নিদর্শন থেকে প্রাপ্ত ভাষ্কর্য, যা এই বিশ্ববিদ্যালয়ের অ্যাকাডেমিক বিষয়ের অন্তর্ভুক্ত। অন্যদিকে ময়নামতির পুরাকীর্তির ৫১টি প্রত্নতত্ত্ব বাংলাদেশ জাতীয় জাদুঘরের পরিচালকের নিকট থেকে চট্টগ্রাম বিশ্ববিদ্যালয় জাদুঘর কর্তৃক ঋণকৃত হয়েছে। বর্তমানে এছাড়াও মহাস্থানগড় এবং পাহাড়পুর প্রত্নতাত্ত্বিক স্থান থেকে প্রাপ্ত বস্তু জাদুঘরের সংগ্রহের অন্তর্গত। বাংলাদেশের বিভিন্ন স্থান থেকে পাওয়া ছাপাঙ্কিত মুদ্রা, পাহাড়পুর থেকে প্রাপ্ত পোড়ামাটির ফলক, এবং বগুড়া জেলার প্রাচীনতম বস্তু রয়েছে। পাশাপাশি মহাস্থানগড় থেকে পাওয়া কিচু অষ্ট-খাদ ব্রেসলেট সংরক্ষিত রয়েছে এখানে।
এছাড়া রয়েছে বাঙলার প্রাগৈতাহাসিক কালের জীবনযাত্রার চিত্রসহ দুর্লভ নিদর্শন। গ্যালারির কোনার দিকে আদিম জীবনের একটি ডিত্তরম প্রদর্শনীর ব্যবস্থা রয়েছে, যেখানে চট্টগ্রামের সীতাকুণ্ড পাহাড় এলাকার আদিম পরিবারের দৈনন্দিন চিত্র ফুটে উঠেছে। গ্যালারিটি জাদুঘর ভবনের দ্বিতীয় তলায় অবস্থিত।
ভাস্কর্য গ্যালারি
ভাস্কর্য গ্যালারিতে সংরক্ষিত বিভিন্ন ভাস্কর্যসমূহ, গৌরবময় অতীতের চাক্ষুষ উপস্থাপনা হিসাবে এই সংগ্রহশালার সবচেয়ে মূল্যবান বস্তু হিসেবে বিবেচিত, যার মাধ্যমে আদীম সামাজিক-সাংস্কৃতিক অবস্থার দৃষ্টান্ত চাক্ষুষ উপলব্ধি সম্ভব। এই সংগ্রহশালায় ৫২টি পাথর এবং ২৫টি ব্রোঞ্জ ভাস্কর্য রয়েছে। এই সংগ্রহের একটা বড় অংশ বাংলাদেশের শুল্ক ও পুলিশ কর্তৃপক্ষ কর্তৃক বাজেয়াপ্তকৃত হবার পর পুরাকীর্তি হিসেবে এখানে সংরক্ষণ করা হয়েছে।
এখানে রয়েছে কষ্ঠিপাথরের প্রায় ৩০টি মূর্তি এবং ধাতু নির্মিত ভাস্কর্য যেখানে বিভিন্ন ধর্মীয় বিশ্বাস চিত্রিত হয়েছে, যার অধিকাংশই পাল সাম্রাজ্য (৮০০ - ১২০০ খ্রিষ্টাব্দ) সময়ের হিন্দু রীতির অন্তর্গত। সংগ্রহে গুপ্ত সাম্রাজ্যের (৩২০ - ৫৫০ খ্রিষ্টাব্দ) একটি সূর্য মূর্তি রয়েছে। এই ব্রাহ্মণ্য এবং বৌদ্ধ প্রতিকৃতি থেকে তৎকালীন সময়ের বিশ্বাস, আচার-আচরণ, রীতিনীতি, বাস্তবায়ন, পোশাক শৈলী, গাত্রালঙ্কার, কেশবিন্যাস-প্রণালী এবং প্রাচীনত্ব থেকে অন্যান্য প্রচীন ধারণা পাওয়া যায়। পাথরের ভাস্কর্যের মধ্যে কালানুক্রমিকভাবে যথাক্রমে রয়েছে বৈষ্ণব, শিব, সুরিয়া, শাক্ত, এবং গাণপত্য পৌরাণিক চরিত্রসমূহের মূর্তি এবং ভাষ্কর্য। যার মাধ্যমে উল্লেখযোগ্যভাবে ভাস্কর্যের দক্ষতা, পৃষ্ঠপোষকদের আবেগ এবং ভক্তি চিত্র ফুটে উঠে। এথানে রয়েছে চট্টগ্রামের মিরসরাই থেকে প্রাপ্ত ৯ম শতকের সেন্ড পাথরের ভাস্কর্যের গরুড় রাধা বিষ্ণুর একটি প্রাচীনতম নিদর্শন। অন্যদিকে রয়েছে, কাঠ এবং ধাতু নির্মিত ভাস্কর্য।
২০১১ সালে, শামসুল হোসেন, জাদুঘরের সাবেক ডেপুটি কিউরেটর কর্তৃক প্রস্তুতকৃত পাথরের ভাস্কর্য উপর একটি বর্ণনামূলক পঞ্জি প্রকাশিত হয়, যা বাঙলার ভাস্কর্য এবং মূর্তিতত্ত্ব বিষয়ে বিদ্যমান গবেষণার কাজে অন্যতম ভূমিকা রাখে।
ইসলামিক শিল্পকলা গ্যালারি
এই সংগ্রহশালায় রয়েছে মোগল আমলের কামান, স্বর্ণ ও রৌপ্য মুদ্রা, হাতে লিখিত কোরান, মধ্যযুগীয় অস্ত্র, প্রাচীন মসজিদের ধ্বংসাবশেষের ছবি।
লোকশিল্প গ্যালারি
এই সংগ্রহশালায় রয়েছে প্রাচীন ও মধ্যযুগীয় লোকশিল্পের সংগ্রহ, যার মধ্যে হাতে নির্মিত চরকা, গ্রামোফোন, পালকি ইত্যাদি উল্লেখযযোগ্য। এছাড়াও রয়েছে সপ্তদশ ও অষ্টাদশ শতকের তামা, পিতল ও অ্যালুমিনিয়ামের তৈজসপত্র, বেতের ঝুড়ি, মাটির ভাস্কর্য, মাটির পুতুল প্রভৃতির।
সমকালীন চিত্রকলা গ্যালারি
সমকালীন চিত্রকলা গ্যালারিতে রয়েছে শিল্পী জয়নুল আবেদীন, কামরুল হাসান, রশিদ চৌধুরী, জিয়া উদ্দীন চৌধুরী, নিতুন কুন্ডু চৌধুরীর চিত্রকর্ম, এবং সৈয়দ আব্দুল্লাহ খালিদের ভাস্কর্য।
আবদুল করিম সাহিত্যবিশারদ কোষ গ্রন্থাগার
thumb|আবদুল করিম সাহিত্যবিশারদ কোষ গ্রন্থাগার
জাদুঘরে, প্রখ্যাত বাঙালি সাহিত্যিক এবং মধ্যযূগীয় পুঁথি সংগ্রাহক আবদুল করিম সাহিত্যবিশারদের সম্মানে 'আবদুল করিম সাহিত্যবিশারদ কোষ গ্রন্থাগার' নামে একটি গ্রন্থাগার রয়েছে। যেখানে রয়েছে তালপাতা এবং তুলট কাগজে লেখা দূর্লভ পুঁতিসমগ্র। এই গ্রন্থাগারে মূর্তিতত্ত্ব, লেখতত্ত্ব, মুদ্রাতত্ত্ব, স্থাপত্য, ক্ষুদ্র ও লোকশিল্প এবং অন্যান্য সাংস্কৃতিক সম্পদ সম্পর্কে গবেষণায় সহায়তার জন্য সংশ্লিষ্ট পুস্তক ও সাময়িকীর দূর্লভ সংগ্রহ রয়েছে। এটি মূলত অধ্যয়ন এবং শিল্পকর্ম ও প্রত্ননিদর্শন চিহ্নিতকরণের জন্য একটি কার্যকর কোষ গ্রন্থাগার হিসেবে পরিচিত। গ্রন্থাগারটি প্রায় ৪,০০০ প্রাচীন বই এবং ২,০০০ মূল্যবান নথিপত্রে সমৃদ্ধ। এছাড়াও এই কোষ গ্রন্থাগার সংগ্রহশালায় রয়েছে ধর্ম ও দর্শন, মুদ্রাতত্ত্ব, লিপিতত্ত্ব, লোকশিল্প এবং কারুশিল্প, নৃবিজ্ঞান, জাতিতত্ত্ব, প্রাচীন লিপি-বিজ্ঞান, ভূগোল ও ভূতত্ত্ব, ইতিহাস, প্রত্নতত্ত্ব, ললিতকলা, স্থাপত্য, প্রদর্শনশালাসংক্রান্ত বিদ্যা, মূর্তিতত্ত্ব, ক্ষুদ্র কলা, সঙ্গীততত্ত্ব ও নৃত্য, সমাজবিজ্ঞান ও সাংস্কৃতিক ইতিহাস প্রভৃতি নির্দিষ্ট বিষয়ের উপর বই। উল্লেখিত বিষয়ের বইসমূহ সতন্ত্রভাবে শ্রেণীকরণ করা হয়েছে যেখানে চট্টগ্রাম বিশ্ববিদ্যালয় প্রকাশনার একটি নিজস্ব তাক রয়েছে।
এই কোষ গ্রন্থাগারে "চট্টগ্রাম কোণ" নামে একটি স্বতন্ত্র স্থান, বিশেষ করে চট্টগ্রাম অঞ্চল সম্পর্কিত বইয়ের সংগ্রহের জন্য শ্রেণীবদ্ধ রয়েছে। ক্যাপটেন পোগসনের চট্টগ্রাম ভ্রমণকালীন আখ্যান, ফারসি ভাষায় মৌলভী হামিদ-আল্লাহ খান রচিত প্রথম স্থানীয় ইতিহাস হাদীস আল-খোয়ানিন বা তারিখ-ই-চ্যাথাম, তরকচন্দ্র দাস গুপ্ত রচিত প্রথম বাংলা স্থানীয় ইতিহাস চট্টগ্রামের ইতিবৃত্ত, ডক্টর সুনীতি ভূষণ কানুনগো রচিত চট্রগ্রামের একটি ইতিহাস, মিজবাউদ্দিন খান রচিত চট্টগ্রাম বন্দরের ইতিহাস, পার্বত্য চট্টগ্রাম, রাজমালা (১৪৩১), আলাওল রচিত কাব্য পদ্মাবতী (১৬৪৮) প্রভৃতি এর মধ্যে উল্লেখযোগ্য।
এছাড়াও ভারতের প্রত্নতাত্ত্বিক জরিপ বৃহৎ খণ্ড, এপিগ্রাফিয়া ইন্ডিকা, ভারতীয় লিপিতত্ত্বের বার্ষিক প্রতিবেদন, ভারতীয় ঐতিহাসিক বিষয়ে ত্রৈমাসিক, বাংলাদেশে দূর্লভ শিল্প সংগ্রহ প্রভৃতি অর্ন্তভূক্ত রয়েছে।
চট্টগ্রাম বিশ্ববিদ্যালয় জাদুঘর সংরক্ষণাগার
গবেষকদের ব্যবহারের জন্য প্রাচীন ও দুর্লভ আরবি, ফার্সি, সংস্কৃত, পালি ও বাংলা পান্ডুলিপি; দুষ্প্রাপ্য ছাপানো বই, পুস্তিকা, প্রচারপত্র, পোস্টার, প্রকাশনা, সাময়িকী, পত্রিকা, সংবাদপত্রের কর্তনী, আরবি ও ফারসি নথি, এবং অন্যান্য সংরক্ষণ উপকরণে চট্টগ্রাম বিশ্ববিদ্যালয় জাদুঘর সংরক্ষণাগার সমৃদ্ধ। এছাড়াও গবেষকদের ব্যবহারের সুবিধার জন্য এ সমস্ত পান্ডুলিপির বর্ণনামূলক পঞ্জি রয়েছে। সংরক্ষণাগারে আরো রয়েছে বাংলাদেশের হবিগঞ্জের একটি বেসরকারি জাদুঘর থেকে সংগৃহীত আহোরণী নামে একটি প্রাচীন মুদ্রিত বই। বইটি ১৯৭৫ সালে সংগ্রহ করা হয়েছিল। মরিচ পাতায় এবং পুরোনো কাগজে লিখিত প্রাচীন পালি ও সংস্কৃত পান্ডুলিপির ৯৮টি টুকরা, যা এখনো উক্ত বিষয়ে দক্ষতার অভাবে অনূদিত হয় নি। সংরক্ষণাগারে দুর্লভ বই, পত্রিকা এবং দুষ্প্রাপ্য মানচিত্রাবলীর সংগ্রহ রয়েছে; যার মধ্যে জেমস রেনেলের "হিন্দুস্থান বা মুঘল সাম্রাজ্য এবং তার বেঙ্গল মানচিত্র" (Memoir of a map of Hindustan or the Mughal empire and his Bengal atlas) উল্লেখযোগ্য।
চট্টগ্রাম বিশ্ববিদ্যালয় জাদুঘরের অন্যান্য সংগ্রহের সঙ্গে এই সকল নথির বিভিন্ন প্রদর্শনীর আয়োজন পণ্ডিত, শিক্ষক, শিক্ষার্থী, এবং সাধারণ দর্শকদের মনোযোগ আকর্ষণ করার বিষয়। এছাড়াও ১৯৯৬ সালে, বাংলাদেশের স্বাধীনতার রজতজয়ন্তী উদ্‌যাপন অনুষ্ঠানে "মুক্তি যুদ্ধের দলিল পত্রের বিশেষ প্রদর্শনী" শিরোনামে এক বিশেষ প্রদর্শনীতে উক্ত নথি তালিকা ধারণকারী একটি ছোট পুস্তিকা প্রকাশ করা হয়।
চট্টগ্রাম বিশ্ববিদ্যালয় জাদুঘর সংরক্ষণাগার কয়েকটি ভাগে বিভক্ত করা হয়েছে, যার মধ্যে অন্যতম:
মুক্তিযুদ্ধ কর্নার
এই সংরক্ষণাগার বাংলাদেশের মুক্তিযুদ্ধের বিপুল নথির মূল্যবান সংগ্রহ রয়েছে, যা দেশ-বিদেশ এবং বিশিষ্ট ব্যক্তিত্বদের নিকট থেকে সংগৃহীত হয়েছে, যেখানে রয়েছে আলোকচিত্র, চিঠি, প্রকাশনা ও পোস্টার। এই সংগ্রহে যুদ্ধ চলাকালের টাইম, নিউজউইক, দ্য ইকনমিস্ট এবং বিশ্বের অন্যান্য নেতৃস্থানীয় প্রত্রিকার এবং প্রকাশনা সংগ্রহ উল্লেখযোগ্য। এছাড়াও রয়েছে মুক্তযুদ্ধের দূর্লভ দলিলপত্র, স্মারক গ্রন্থ এবং মুক্তিযুদ্ধে নিহত হওয়া চট্টগ্রাম বিশ্ববিদ্যালয়ের শিক্ষার্থীদের নিয়ে বের হওয়া বিভিন্ন প্রকাশনা।
আল-ফজল ইবনে আল-রাবি
আল-ফজল ইবনে আল-রাবি (الفضل بن الربيع, 757/8–823/4) ছিলেন হারুনুর রশিদ এর রাজত্বকালে (৭৮৬-৮০৯) আব্বাসীয় খিলাফত এর সবচেয়ে প্রভাবশালী কর্মকর্তাদের মধ্যে একজন এবং আল-আমিন এর রাজত্বকালে তিনি একজন চেম্বারলাইন ও মুখ্যমন্ত্রী হিসেবে দায়িত্ব পালন করেন। তিনি তার সৎ ভাই আল-মামুন এর বিরুদ্ধে আল-আমিন এর পক্ষ নিয়ে হারুনের মৃত্যূর পর সংগঠিত হওয়া গৃহযুদ্ধে একজন প্ররোচক হিসেবে গুরুত্বপূর্ণ ভূমিকা রাখেন। আর মামুনের বিজয়ের পর তিনি আত্মগোপন করেন, যদিও পরে নতুন শাসকের সাথে একজোট হন।
জীবনী
তিনি ১৩৮ হিজরিতে জন্মগ্রহণ করেন। তিনি ছিলেন আল রাবি ইবনে ইউনূসের পূত্র। রাবি একজন সাবেক কৃতদাস ছিলেন এ তিনি পরবর্তীতে আল-মনসূর এব আল-মাহদী এর প্রভাবশালী পদ চেম্বারলাইন লাভ করেন। রবির ক্ষমতা খিলাফাতের বহিরাগতদের সাথে যোগাযোগ এবং খিলাফতের অসংখ্য এবং প্রভাবশালী মালওয়াদের (কৃতদাস এবং ভৃত্য) উপর তার দে ফেকতো নেতৃত্বের উপর নির্ভর করত। ফজল কার্যকরীভাবে আইনসভায় তার পিতার অবস্থান লাভ করেন এবং হারুন আল রশীদ প্রদত্ত সম্মান থেকে তিনি সুবিধা লাভ করেন। তার পদপ্রাপ্তিতে খলিফা তাকে তার ব্যক্তিগত সীল মোহরের দায়িত্ব দেন এবং ৭৮৯/৯০ সালে তাকে দিওয়ান আল নাফাকাত (ব্যায় দপ্তর) পদটি দেওয়া হয়। আল-হাদি’র রাজত্বকালীন (৭৮৫-৭৮৬ সাল) সময়ে নির্বাসিত থাকা কবি ইবনে জামি’কে সফলভাবে খুজে পেলে তাকে ৭৯৫/৯৬ হিজরিতে তার পিতার পদ হাদজিব প্রদান করা হয়।
মনিবের অতি বিশ্বস্থ থেকে তিনি হারুনের বিশ্বস্থ কর্মকর্তা হিসেবে কাজ করেছেন। হিউগ এন. কেনেডি এর মতে, হারুন যদি কাউকে গোপনে নিয়ে আসতে চাইত অথবা বিশ্বাসযোগ্য কিনা পরিক্ষা করতে চাইত, তাহলে তিনি তা বাস্তবায়ন করতে ফজলের উপর আস্থা রাখতেন। ”বারমাকিদের আইনসভার ঘটনাগুলোও স্বচ্ছভাবে থাকা তার কিছুটা ব্যবহারিক এবং কিছুটা কাল্পনিক চরিত্রকে ফুটিয়ে তুলে” (কেনেডি), তিনি তাদের জন্য আব্বাসিদ নিয়ন্ত্রিত আইনসভা এবং শাসনবিভাগে আকস্মিক অপমান ছিলেন। বার্মার্কি’র গোষ্ঠীপতি ইয়াহইয়া ইবনে খালিদ এর সাথে তার ভালো সম্পর্ক থাকা সত্ত্বেও কাহিনী অনুযায়ী তিনি ছিলেন আইনসভায় তাদের মূখ্য প্রতিদ্বন্দী। বারমাকিদের ক্ষমতা পতন হলে তিনি ইয়াহইয়া এর উজির পদটি লাভ করেন, ফলে তিনি খলিফার মুখ্যমন্ত্রী এবং পরামর্শক হিসেবে পদন্নোত হন। কিন্তু ইয়াহইয়া এর সমান ক্ষমতা তিনি পান না এবং তার ক্ষমতা শুধুমাত্র ব্যায় তদারকি আর খলিফার প্রতি দরখাস্ত বিবেচনা করার মধ্যে সীমাবদ্ধ ছিল, যখন প্রকৃত অর্থনৈতিক প্রতিনিধির দায়িত্ব অন্য কর্মকর্তার ছিল।
৮০৮ সালের মার্চ মাসে যখন তিনি হারুনকে খোরাসান অভিযানে রাফি ইবরে আল লায়থ এর বিদ্রোহ দমনে সঙ্গ দেন এবং তুসে হারুনের মৃত্যুর সময় তিনি তার সাথে ছিলেন সেখানে তার একটি বাহিনী হারুনের উত্তরাধিকারী আল-আমিন এর কাছে অঙ্গিকারবদ্ধ ছিলেন, যিনি বাগদাদে আড়ালে ছিলেন । আমিনের হারুনের অভিজ্ঞতা প্রয়োজন ছিল এবং তিনি হারুনকে পত্র পাঠিয়ে রাজধানীতে ফিরে আসতে বলেন এবং সাথে তার বিদ্রোহ দমনে তৈরি সম্পূর্ণ বাহিনী ও কোষাগার নিয়ে আসতে বলেন, যা হারুন নিয়েছিলেন। হারুনের দ্বিতীয় উত্তরাধিকার, আল মামুন সম্পূর্ণ বাহিনী বাতিল করার বিষয়টি বিশ্বাসঘাতকতা হিসেবে বিবেচনা করেন এবং ফজলকে বোঝানের ব্যার্থ চেষ্টা করেন।
আল-আমিনের অধীনে কর্মজীবন গৃহযুদ্ধে তার ভূমিকা
বাগদাদে তিনি আমিনের প্রধান উপদেষ্টা হিসেবে নিযুক্ত ছিলেন কিন্তু রাষ্ট্রর শাসন বিভাগে তার ক্ষমতা সীমাবদ্ধ ছিল। তারপরও তিনি আব্বাসিদ প্রতিষ্ঠায় তার মূখ্য ব্যক্তিদের মধ্যে ছিলেন। তিনি আমিনকে মামুনের স্থান থেকে সড়িয়ে দিয়ে আমিনের পুত্র মুসাকে তার স্থানে এবং খোরাসান এর গভর্নর হিসেবে নিযুক্ত করে তার পিতার উত্তরাধিকারের পরিকল্পণা বাতিল করতে চাপ প্রদান করেন। এটি আব্বাসিদ বাহিনীর রাজপুত্র, আল ফজল ইবনে সাহল এর প্রদত্ত মর্যাদা  এবং মামুনকে তাদের স্বার্থ উদ্ধারের উপায় হিসেবে বিবেচনা করে তার সাথে যোগদানকে কেন্দ্র করে তাদের মধ্যে  ইতোমধ্যে উপস্থিত ‍বিচ্ছিন্নতা বৃদ্ধি করে । আমিন মামুনের নাম শুক্রবারের প্রার্থনা থেকে বাদ দিলে ৮১০ সালের নভেম্বর মাসে দুই পক্ষের সংঘর্ষ শুরু হয়। এটির কারণে উভয়পক্ষ কিছু পারস্পরিক পদক্ষেপ গ্রহণ করলে দুই ভাইয়ের মধ্যে একটি খোল গৃহযুদ্ধ শুরু হয়, যাকে বলা হয় চতূর্থ ফিতনা। রেয় এর যুদ্ধে মামুনের অপ্রত্যাশিত বিজয়ে বাগদাদে প্রতিকূল অবস্থা তৈরি হয়, যেখানে অনেকে আমিনকে অলসতা এবং আত্মতৃপ্তির দোষ দেয় এবং ফজল এর উপর অযোগ্য নেতৃত্বের ‍অভিযোগ আনে। মামুনের সেনাপতি ইরানের দিকে অগ্রসর হলে ফজল সিরিয়া এবং জাজিরা এর আরব সম্প্রদায়, যারা তাদের বেতন এবং মর্যাদা নিয়ে হিংসা করত তাদের কর থেকে বাগদাদের বাহিনীকে সাহায্য প্রদানের পরিকল্পণা করেন, কিন্তু তা ব্যার্থ হয়। মামুনের বাহিনী রাজধানীতে প্রবেশ করলে আমিনের পরাজয় দেখে ফজল আত্মগোপন করেন।
৮১৩ সালের সেপ্টেম্বর মাসে এক বছরের দীর্ঘ অবরোধের পর মামুনের বাহিনীর কাছে বাগদাদের পতন হলো এবং মামুনকে মৃত্যুদন্ড দেওয়া হলো। আমিন খোরাসানে থাকেন এবং বাগদাদে আসার কোনো কোনো ইচ্ছা করলেন না। তিনি ফজল ইবনে সাহল এবং তার খোরাসানি বন্ধুদের খেলাফতের শাসনভার প্রদান করলেন। ফলস্বরূপ, বাগদাদে তীব্র অসন্তোষের সৃষ্টি হয় এবং ৮১৭ সালে তিনি যখন তার উত্তরাধিকার হিসেবে একজন আলিয়কে বেছে নেন তখন বাগদাদের প্রাত্তন আব্বাসিদ বাহিনী আবার বিরোধিতা করে এবং ইব্রাহিম ইবনে মাহদি -কে মামুনের স্থানে খলিফ হিসেবে নিযুক্ত করেন, যদিও মামুন বাগদাদের দিকে অগ্রসর হতে শুরু করলে ইব্রাহিম এর সমর্থনের পতন হয়। এ সময়ে ফজল পুনরায় উদ্ভূত হন কিন্তু যখন মামুন ৮১৯ সালে বাগদাদে আসলে তিনি ক্ষমা প্রার্থনা করেন। তার শেষ দিনগুলোতে তিনি এমনকি দীর্ঘ অভিজ্ঞতা এবং আব্বাসিদদের প্রতি বিশ্বস্থ সেবার জন্য খলিফার পক্ষে ফিরে আসতে সক্ষম হন। ফজল ৮২৩ বা ৮২৪ সালের বসন্তে মৃত্যুবরণ করেন।
মুল্যায়ন এবং উপসংহার
ফজলের আব্বাসিদদের প্রতি দীর্ঘ এবং বিশ্বস্থ সেবার সত্ত্বেও ঐতিহাসিকদের মতে তার অবস্থান ভালো না, কারণ তাকে তার আল মামুনকে উত্তরাধিকার থেকে অপসারনের জন্য হওয়া গৃহযুদ্ধের মূল প্ররোচক হিসেবে গণ্য করা হয়। ডোমিনিক সোর্দেল তাকে সাধারণ ব্যক্তিত্বের এবং সীমাবদ্ধ ক্ষমতার ষড়যন্ত্রকারী, যিনি আমিনের দুর্বল চরিত্রকে নিজের সুবিধার্থে ব্যবহার বরেন বলে আখ্যা দেন। কেনেডি তার মধ্যে খারাপ প্রতিভা দেখেন, যা ধবংসাত্মক গৃহযুদ্ধটির কারণ।
পারস্যের যুভায়নি পরিবার ফজলকে তাদের সাধারণ পূর্বপুরুষ ‍হিসেবে দাবি করে।
অশোকা ডি সিলভা
ইল্লাওয়ালাকানকানামগে অশোকা রঞ্জিত ডি সিলভা (අශෝක ද සිල්වා; জন্ম: ২৮ মার্চ, ১৯৫৬) কালুতারায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। অবসর পরবর্তীকালে আম্পায়ার ও ধারাভাষ্যকারের ভূমিকায় অবতীর্ণ হন। ১৯৮৫ থেকে ১৯৯২ সময়কালে শ্রীলঙ্কা ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন তিনি। দলে তিনি মূলতঃ অল-রাউন্ডার ছিলেন। বামহাতে ব্যাটিংয়ের পাশাপাশি ডানহাতে লেগ ব্রেক বোলিংয়ে পারদর্শীতা দেখিয়েছেন অশোকা ডি সিলভা। ঘরোয়া ক্রিকেটে গালে ও নন্দেস্ক্রীপ্টস দলের প্রতিনিধিত্ব করেছেন।
খেলোয়াড়ী জীবন
কলম্বোর ইসিপাথানা কলেজের প্রাক্তন শিক্ষার্থী অশোকা তার সমগ্র খেলোয়াড়ী জীবনে ১০ টেস্টে অংশ নিয়েছেন। ৩০ আগস্ট, ১৯৮৫ তারিখে ভারতের বিপক্ষে তার টেস্ট অভিষেক ঘটে। এক বছর পর একই দলের বিপক্ষে ২৪ ডিসেম্বর, ১৯৮৬ তারিখে একদিনের আন্তর্জাতিকে অভিষেক হয়।
অর্ধপরিবাহী যন্ত্র
অর্ধপরিবাহী যন্ত্রাংশগুলি একক বিচ্ছিন্ন যন্ত্রাংশ হিসেবে কিংবা সমন্বিত বর্তনী হিসেবে প্রস্তুত করা হতে পারে। সমন্বিত বর্তনীতে একটি মাত্র অর্ধপরিবাহী মাতৃকা স্তরে বা ওয়েফারে একাধিক (অল্প কয়েকটি থেকে শুরু করে শত কোটি) যন্ত্রাংশ প্রস্তুত করা হতে পারে।
অর্ধপরিবাহী যন্ত্রাংশগুলি বেশ উপযোগী কেননা এগুলির আচরণ বা বৈশিষ্ট্য ভেজাল উপাদান যোগ করার মাধ্যমে সহজেই পরিবর্তন করা সম্ভব, যার ইংরেজি পারিভাষিক নাম ডোপিং। বৈদ্যুতিক বা চৌম্বকীয় ক্ষেত্র উপস্থাপন করে, আলো বা তাপের সংস্পর্শে এনে, বা যান্ত্রিকভাবে আভ্যন্তরীণ গঠন পরিবর্তন করে অর্ধপরিবাহী উপাদানের বিদ্যুৎ পরিবাহিতা নিয়ন্ত্রণ করা সম্ভব। একারণে অর্ধপরিবাহী যন্ত্রাংশগুলির খুবই উন্নতমানে সংবেদক (Sensor) হিসেবে কাজ করতে পারে।
ডায়োড, এল ই ডি, ট্রানজিস্টর, মসফেট, ইত্যাদি কিছু অর্ধপরিবাহী যন্ত্রাংশের উদাহরণ।
নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার
প্রতিষ্ঠার পর থেকে এই বিভাগে ৩৫ জন অভিনেত্রীকে পুরস্কৃত করা হয়েছে। প্যাট্রিশিয়া ক্লার্কসন, চেরি জোন্স, শার্লি নাইট, মার্গো মার্টিনডেল, অ্যামান্ডা প্লামার ও অ্যালফ্রি উডার্ড এই বিভাগে সর্বাধিক দুটি করে পুরস্কার অর্জন করেছেন। অন্যদিকে, সিসেলি টাইসন এই বিভাগে সর্বাধিক পাঁচটি মনোনয়ন লাভ করেছেন। সাম্প্রতিক বিজয়ী ক্লেয়ার ফয় দ্য ক্রাউন ধারাবাহিকের জন্য এই পুরস্কার লাভ করেন। ল অ্যান্ড অর্ডার: স্পেশাল ভিকটিমস ইউনিট সর্বাধিক ১৪টি মনোনয়ন থেকে সর্বাধিক ৫টি পুরস্কার জয়ী অনুষ্ঠান।
১৯৮০-এর দশক
নাট্যধর্মী ধারাবাহিকে সেরা অতিথি অভিনেত্রী
কারাগার (চলচ্চিত্র)
কারাগার কালাম কায়সার পরিচালিত ২০০৩ সালের বাংলাদেশী মারপিটধর্মী নাট্য চলচ্চিত্র। চলচ্চিত্রটি প্রযোজনা করেছেন ইমরুল শাহেদ এবং পরিবেশনা করে তন্নি তন্ময় কথাচিত্র। এর কাহিনী ও সংলাপ লিখেছেন ওয়াকিল আহমেদ এবং চিত্রনাট্য লিখেছেন কালাম কায়সার। এতে শ্রেষ্ঠাংশে অভিনয় করেছেন ফেরদৌস আহমেদ, পপি, শাহনূর ও ফাহিম।
চলচ্চিত্রটি ২০০৩ সালের ৭ই জানুয়ারি মুক্তি পায়। পপি এই চলচ্চিত্রে অভিনয়ের জন্য ২৮তম জাতীয় চলচ্চিত্র পুরস্কারে শ্রেষ্ঠ অভিনেত্রী বিভাগে পুরস্কার অর্জন করেন।
সুরেন্দ্রনগর জেলা
সুরেন্দ্রনগর হল ভারতের গুজরাত রাজ্যের সৌরাষ্ট্র অঞ্চলের একটি প্রশাসনিক জেলা। এই জেলার জনসংখ্যা প্রায় ১.৭ মিলিয়ন। সুরেন্দ্রনগর শহর এবং তার যমজ শহর ওঁধওয়ান এ মোট ৪,০০,০০০ বাসিন্দা থাকে এবং এটি "শিবির" নামে পরিচিত।
অর্থনীতি
এই জেলার রাজধানী সুরেন্দ্রনগর যা পৌরসভার অন্তর্গত এবং ভোগাভো নদী দ্বারা বিভক্ত শহরের উভয় প্রান্তে দুটি বাঁধ দুর্বল রয়েছে। গুজরাতের সুরেন্দ্রনগর শহর থেকে অনেকগুলি পত্রিকা প্রকাশিত হয়।
ব্যবসা
মিষ্টান্ন, মৃৎশিল্প, ফার্মাসিউটিক্যালস, ইঞ্জিনিয়ারিং প্লাস্টিক, বিয়ারিংস ও স্পিন্ডলস এবং লবণ উৎপাদনসহ অনেকগুলি ক্ষুদ্র ও মাঝারি শিল্প এবং বৃহৎ শিল্প রয়েছে। ওঁধওয়ান শহর হল কৃষি পণ্য, তুলা, লবণ, ফার্মাসিউটিক্যালস, রাসায়নিক ও প্লাস্টিক, টেক্সটাইল বিয়ারিং, মৃৎশিল্প এবং স্যানিটারি সরঞ্জামের জন্য একটি বড় বাণিজ্য এবং প্রক্রিয়াকরণ কেন্দ্র।
প্রাকৃতিক সম্পদ
ভারতের সুরেন্দ্রনগর অঞ্চল থেকে প্রায় ২৫ শতাংশ লবণ সরবরাহ করা হয়। এইখানে অনেকগুলি মিল আছে তার মধ্যে আগার (লবণ হ্রদ) বিশেষত খড়ঘোদা অঞ্চলে রয়েছে। জিনজুওয়াদা মরুভূমি অঞ্চলে উচ্চমানের লবণ উৎপাদিত হয়।
বস্ত্র
ভারতের সুরেন্দ্রনগরে তুলা এবং তুলা থেকে দানা আলাদা করা প্রক্রিয়া কেন্দ্র, প্রচুর জিনিং এবং প্রেসিং ইউনিট রয়েছে। শঙ্কর কটন বিশ্বের অন্যতম বৃহত্তম উৎপাদক। সুরেন্দ্রনগর কটন অয়েল অ্যান্ড অয়েলসিডস অ্যাসোসিয়েশন লিমিটেড, (ভারত সরকার স্বীকৃত) তুলার জন্য বিশ্ববিখ্যাত ফিউচার ট্রেডিং এক্সচেঞ্জ। ১৯৬৪ সালে ভারতের প্রথম কটন ফিউচার ট্রেডিং এক্সচেঞ্জ প্রতিষ্ঠিত হয়েছিল।
সুরেন্দ্রনগর শহরে বিশেষত শাড়ি বাজার, বড় বস্ত্র শিল্প এবং পোশাকের বাজার রয়েছে। জওহর রোড এবং ভিথাল প্রেস রোড এলাকায় শহরের বড় পোশাকের শো-রুম রয়েছে।
জনসংখ্যার উপাত্ত
২০১১ সালের আদমশুমারি অনুসারে সুরেন্দ্রনগর জেলার জনসংখ্যা ১,৭৫৬,২৬৮ জন, গাম্বিয়া বা মার্কিন যুক্তরাষ্ট্রের নেব্রাস্কা রাজ্যের সমান জনসংখ্যা। এটি ভারতের ২৭৪তম স্থান (মোট ৬৪০ এর মধ্যে)। এই জেলার জনসংখ্যার ঘনত্ব প্রতি বর্গকিলোমিটার (৪৩০/বর্গ মাইল) এ ১৬৭ জন রয়েছে। ২০০১-২০১১ সালের জনসংখ্যার বৃদ্ধির হার ছিল ১৫.৮৯%। সুরেন্দ্রনগরে প্রতি ১০০০ জন পুরুষের মধ্যে ৯২৯ জন মহিলার লিঙ্গ অনুপাত রয়েছে এবং সাক্ষরতার হার ৭৩.১৯%।
জনসংখ্যার বেশিরভাগই জৈন। শহরের প্রাণকেন্দ্রে অবস্থিত জৈন মন্দির শ্রী ভাসুপুজ্যস্বামী ভবন যা ১০০ বছরেরও বেশি পুরানো। অন্যান্য জনসংখ্যার মধ্যে ব্রহ্মন্, ক্ষত্রিয়, প্যাটেলস, ভঙ্কার পাশাপাশি ভারবদ, রাবারি, লুহার সুথার এবং কানসারা, মোচি অন্তর্ভুক্ত রয়েছে।
সংস্কৃতি
লিম্বদি ৮ নং জাতীয় সড়কের নিকটবর্তী রাজ-রাজেশ্বরী মন্দির অবস্থিত, ওই এলাকায় আবাস্থল, হাসপাতাল এবং স্কুল রয়েছে। এই মন্দিরে ঋষি দ্বারা যোগ ব্যায়াম পরিবেশিত হয়। এই মন্দিরে ভিতরে তিনটি প্রধান ভগবান — ব্রহ্মা, বিষ্ণু এবং মহেশ্বর র মন্দির রয়েছে। গুজরাতের এই মন্দিরটি একমাত্র স্থাপত্যের জন্য খ্যাতি লাভ করেছে।
ত্রিমন্দির - পরম পূজ্য দাদা ভগবান দ্বারা নির্মিত 'ত্রিমন্দির' নামে পরিচিত ওই মন্দিরে সিমান্ধার স্বামী, শিব স্বরূপ, কৃষ্ণ ভগবান রয়েছে।
"গঙ্গাভো" নামে বিখ্যাত কুণ্ডটি দেদাডারা গ্রামে অবস্থিত। এটি একাদশ শতাব্দীতে নির্মিত হয়েছিল।
ড্যারেন গঙ্গা
ড্যারেন গঙ্গা (Daren Ganga; জন্ম: ১৪ জানুয়ারি, ১৯৭৯) পূর্ব ভারতীয় বংশোদ্ভূত সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি শীর্ষসারির ব্যাটসম্যান ছিলেন। পাশাপাশি দলের প্রয়োজনে ডানহাতে অফ ব্রেক বোলিং করতেন তিনি।
খেলোয়াড়ী জীবন
২১ ফেব্রুয়ারি, ১৯৯৭ তারিখে ত্রিনিদাদ ও টোবাগো দলের পক্ষে ১৮ বছর বয়সে তার প্রথম-শ্রেণীর ক্রিকেটে অভিষেক ঘটে। কুইন্স পার্ক ওভালে অনুষ্ঠিত খেলায় প্রতিপক্ষ ছিল গায়ানা দল। বার্বাডোসের বিপক্ষে দলের সঙ্কটময় ৩৩/৩ মুহূর্তে চার নম্বরে ব্যাটিংয়ে নেমে সর্বোচ্চ ১৩৮ রান তোলে ১ উইকেটের নাটকীয় জয় এনে দেন।
আগস্ট, ১৯৯৮ সালে দক্ষিণ আফ্রিকা সফরে ওয়েস্ট ইন্ডিজ দলের সদস্যরূপে অন্তর্ভুক্ত হন। ১৯ বছর বয়সে ত্রিনিদাদ ও টোবাগোর সর্বকনিষ্ঠ খেলোয়াড়রূপে ৩৫ বছরের মধ্যে টেস্ট দলে খেলার সুযোগ পান। গ্রিকুয়াল্যান্ড ওয়েস্টের বিপক্ষে প্রস্তুতিমূলক খেলায় অর্ধ-শতক করলেও বর্ডার এবং দক্ষিণ আফ্রিকার বিপক্ষে ব্যর্থ হন।
টেস্ট ক্রিকেট
১৯ বছর বয়সে ওয়েস্ট ইন্ডিজ দলের পক্ষে অভিষেক ঘটে। অনিয়মিত অবস্থায় খেলার পর দলের নিয়মিত সদস্য হন। দলের বাইরে থাকাবস্থায় ওয়েস্ট ইন্ডিজ এ দলের অধিনায়কের দায়িত্ব পালন করেন তিনি। দক্ষিণ আফ্রিকা সফরের সিরিজের ৫ম ও চূড়ান্ত টেস্টে ফিলো ওয়ালেসের সাথে ব্যাটিং উদ্বোধনে নেমে আবারো শন পোলকের বিপক্ষে লড়াইয়ে অবতীর্ণ হন। উভয় ইনিংসেই পোলক তাকে যথাক্রমে শূন্য ও ৯ রানে আউট করেন।
২০০৬ সালে ওয়েস্ট ইন্ডিজ প্লেয়ার্স অ্যাসোসিয়েশন কর্তৃক বর্ষসেরা টেস্ট খেলোয়াড় হিসেবে মনোনীত হন। এরফলে প্রথমবারের মতো দলে স্থায়ীভাবে জায়গা করে নেন।
২০০৭ সালে ইংল্যান্ড সফরে নিয়মিত অধিনায়ক রামনরেশ সারওয়ান কাঁধে আঘাত পেলে ওয়েস্ট ইন্ডিজ ক্রিকেট বোর্ড সিরিজের বাকী সময়ের জন্য গঙ্গাকে অধিনায়কের দায়িত্বে রাখে। এরপূর্বে ত্রিনিদাদ টোবাগো ও ওয়েস্ট ইন্ডিজ অনূর্ধ্ব-২৩ দলের অধিনায়কের দায়িত্ব পালন করেছেন তিনি।
১১ গোর্খা রাইফেলস
১১ গোর্খা রাইফেলস হল ভারতীয় সেনাবাহিনীর একটি গোর্খা রেজিমেন্ট যা স্বাধীনতার পরে পুনঃপ্রতিষ্ঠিত হয়েছিল। রেজিমেন্টে মূলত কিরান্ট উপজাতি রাই, লিম্বু, ইয়াক্কা, পূর্ব নেপালের সুনুয়ার, দার্জিলিং, কালিম্পং, পশ্চিমবঙ্গের ডুয়ার্স, সিকিম এবং উত্তর- পূর্ব ভারতের অন্যান্য অংশের সৈনিক রয়েছেন। যদিও এটিকে গোর্খা রেজিমেন্টের মধ্যে সর্বকনিষ্ঠ বলে মনে করা হয়, তবে এই রেজিমেন্ট৭ ম গুর্খা রাইফেলস এবং ১০ ম গুর্খা রাইফেলসের মতো দীর্ঘ।
রেজিমেন্টটি ১৯৪৭ সালের ভারত-পাকিস্তান যুদ্ধ, ১৯৪৮ সালের অপারেশন পোলো, ১৯৬৫ সালের ভারত-পাকিস্তান যুদ্ধ, ১৯৭১ সালের ভারত-পাকিস্তান যুদ্ধ এবং ১৯৯৯ সালের কারগিল যুদ্ধ সহ স্বাধীনতার পর থেকে ভারতের হাতে নেওয়া সমস্ত বড় সামরিক অভিযানে অংশগ্রহণ করেছে। রেজিমেন্টের ইউনিটগুলিও বিদেশে জাতিসংঘ মিশনে মোতায়েন করেছে।
প্রথম উত্থাপন
১১ তম গুর্খা রাইফেলস একটি অ্যাডহক ইউনিট হিসাবে ১৯১৮ সালে উত্থাপিত হয়েছিল যেখানে বিভিন্ন গুর্খা রেজিমেন্ট থেকে সৈন্য এবং অফিসারদের আনা হয়েছিল। চারটি ব্যাটালিয়ন নিয়ে গঠিত রেজিমেন্টটি প্রথম বিশ্বযুদ্ধের শেষে ফিলিস্তিন এবং মেসোপটেমিয়া উভয় ক্ষেত্রেই সেবা দেখেছিল, সেইসাথে ১৯১৯ সালে তৃতীয় আফগান যুদ্ধের সময়, ১৯২২ সালে ভেঙে ফেলার আগে এবং সৈন্যদের তাদের দেশে মূল ইউনিটে ফিরিয়ে আনা হয়েছিল। এই রেজিমেন্টের জন্য অনুমোদিত কোন পৃথক চিহ্ন ছিল না এবং কর্মীরা তাদের নিজস্ব ইউনিটের পার্থক্যের ব্যাজ পরতেন, যদিও এমন কিছু উদাহরণ রয়েছে যেখানে কিছু কর্মী দ্বারা বেসরকারী ব্যাজ তৈরি এবং পরা হয়েছিল।
বিড়লাপুর
জনসংখ্যার উপাত্ত
ভারতের ২০০১ সালের আদমশুমারি অনুসারে বিড়লাপুর শহরের জনসংখ্যা হল ১৯,৮৩০ জন। এর মধ্যে পুরুষ ৫৫% এবং নারী ৪৫%।